Document ID: 31993L0049

31993L0049
L 250/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 93/49/ЕИО НА КОМИСИЯТА
от 23 юни 1993 година
за установяване на таблица с условията, на които трябва да отговарят посадъчният материал за декоративни растения и декоративните растения съгласно Директива 91/682/ЕИО на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 91/682/ЕИО на Съвета от 19 декември 1991 г. относно търговията с посадъчен материал за декоративни растения и декоративни растения (1), и по-специално член 4 от нея,
като има предвид, че при прилагането на разпоредбите на настоящата директива е уместно да се отчетат производствените цикли на различните материали;
като има предвид, че условията, предвидени в настоящата директива, трябва задължително да се разглеждат като минимален стандарт, приложим на този етап, отчитайки сегашните производствени условия в Общността; като има предвид, че те прогресивно ще се развиват и подобряват с цел постигане на високи стандарти за качество;
като има предвид, че мерките, предвидени в настоящата директива, са в съответствие със становището на Постоянния комитет по посадъчни материали и декоративни растения,
ПРИЕ НАСТОЯЩАТА ДИРЕКТИВА:
Член 1
1. Настоящата директива установява таблиците съгласно член 4 от Директива 91/682/ЕИО, включително изискванията за етикетирането съгласно член 11, трети параграф от посочената директива.
2. Таблиците се прилагат за отглежданата култура и посадъчния материал (включително ризоми) и декоративните растения, получени от тях, за всички родове и видове, посочени в приложението към Директива 91/682/ЕИО, и за ризомите на други родове и видове, посочени в член 4, параграф 2, независимо от прилаганата посадъчна система, наричани по-долу „материала“.
3. Разпоредбите на настоящата директива се прилагат постепенно, като се отчитат производствените цикли на материала, посочен в параграф 2.
Член 2
Материалът, където е приложимо, отговаря на съответните фитосанитарни условия, установени с Директива 77/93/ЕИО на Съвета (2).
Член 3
1. Без да се засягат разпоредбите на член 2, материалът трябва, поне при визуална проверка, да не съдържа вредни организми и болести, увреждащи качеството, или каквито и да е следи или симптоми за тях, които съществено намаляват ползата от посадъчния материал или декоративните растения, и по-специално, да не съдържа онези организми и болести, включени в приложението по отношение на споменатите родове и видове.
2. Всеки материал, показващ видими следи или симптоми на вредни организми или болести съгласно параграф 1 на етапа на растеж на посева, се обработва грижливо непосредствено преди появата им, или когато е подходящо, се отстранява.
3. В случая на цитрусов материал се спазват също и следните изисквания:
i)
получен е от първоначален материал, който е бил проверен и не са открити никакви симптоми на съответните вируси, вирусоподобни организми или болести, включени в приложението към настоящата директива;
ii)
бил е проверен и е установено, че не съдържа такива вируси, вирусоподобни организми или болести от началото на последния цикъл на поникване; и
iii)
в случая на присаждане, е присаден върху ризоми, различни от податливите към вируси, причиняващи болести по растенията.
4. В случая на луковици от цветя се спазват също и следните изисквания:
-
посадъчният материал е получен директно от материала, който на етапа на растеж на посева е бил проверен и не са откритиникакви вредни организми и болести, признаци или симптомиза тях съгласно параграф 1 и по-специално онези, включени в приложението към настоящата директива.
Член 4
1. Материалът притежава адекватна идентичност и чистота по отношение на разглежданите родове и видове, или когато е приложимо, група растения, и когато се продава или се планира да се продава във връзка със сортовете по член 9, параграф 1 от Директива 91/682/ЕИО, притежава същата идентичност и чистота, както сорта.
2. В случая на добре познати сортове съгласно член 9, параграф 2, първо тире от Директива 91/682/ЕИО доставчикът използва официалното название на сорта.
3. В случая на сортове, които вече са предмет на заявление за закрила на сорт или на официална регистрация съгласно член 9, параграф 2, първо тире от Директива 91/682/ЕИО, се указват селекционерите-растениевъди или се предлага име, докато бъде издадено разрешението.
4. В случая на сортове, въведени в таблици, съхранявани от доставчиците съгласно член 9, параграф 2, второ тире от Директива 91/682/ЕИО, изискванията, посочени в параграф 1 относно сорта, се основават на подробните описания, дадени в таблиците на доставчиците.
Член 5
1. Материалът не съдържа никакви увреждания, които могат да повлияят върху неговото качество като посадъчен материал.
2. Жизнеността и размерите на материала са удовлетворителни по отношение на неговата полезност като посадъчен материал и декоративни растения. Освен това е осигурен подходящ баланс между корените, стъблата и листата.
3. В случая на семена, освен изискванията по параграф 1, се изисква и удовлетворително покълване.
Член 6
1. Документът на доставчика, посочен в член 11 от Директива 91/682/ЕИО, се изготвя от подходящ материал, който не е използван дотогава и се издава поне на един от официалните езици на Общността. Той съдържа следните информационни заглавия:
i)
означение „ЕИО качество“;
ii)
означение на кода на държавата-членка на Общността;
iii)
означение на отговорния компетентен орган или неговия код за разпознаване;
iv)
регистрационен или акредитационен номер;
v)
име на доставчика;
vi)
индивидуален производствен, седмичен или партиден номер;
vii)
дата на издаване на документа на доставчика;
viii)
ботаническо име;
ix)
название на сорта, когато е уместно. В случая на ризом, название на обозначението на сорта;
x)
название на групата растения, когато е уместно.
xi)
количество;
xii)
в случай на внос от трети страни съгласно член 16, параграф 2 от Директива 91/682/ЕИО, името на държавата, откъдето е реколтата.
2. Когато материалът се придружава от фитосанитарен паспорт в съответствие с Директива 92/105/ЕИО на Комисията (3), ако доставчикът желае, фитосанитарният паспорт може да представлява документа на доставчика по параграф 1. Въпреки това трябва да се посочи означението „ЕИО качество“ и означението за отговорния компетентен орган съгласно Директива 91/682/ЕИО, а също така да се укаже названието на сорта, ризома или групата растения. При внос от трети страни съгласно член 16, параграф 2 от Директива 91/682/ЕИО се посочва името на страната, от която е реколтата. Тази информация може да фигурира в самия фитосанитарен паспорт, но трябва да бъде ясно разграничена.
Член 7
Настоящата директива се прилага, без да се засягат разпоредбите, предвидени в Регламент (ЕИО) № 315/68 на Съвета (4).
Член 8
1. Държавите-членки въвеждат в сила законовите, подзаконовите или административните разпоредби, необходими, за да се съобразят с настоящата директива, не по-късно от 31 декември 1993 г. Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текста на основните разпоредби от националното законодателство, които приемат в областта, уредена с настоящата директива.
Член 9
Адресати на настоящата директива са държавите-членки.
Съставено в Брюксел на 23 юни 1993 година.

Labels: 20
3
6